INK DIG & SKRYFKOMPETISIE 2021 - 15 Februarie 2021 – 30 Junie 2021 - INK - INK INK DIG & SKRYFKOMPETISIE 2021 - 15 Februarie 2021 – 30 Junie 2021 - INK
Titel: INK DIG & SKRYFKOMPETISIE 2021 – 15 Februarie 2021 – 30 Junie 2021
Datum gepubliseer: 29 Junie 2021 Aantal woorde: 928 7317 Kere gelees ♥19
Ink Skryf in Afrikaans (www.ink.org.za) bied vanjaar weer 'n dig- en skryfkompetisie aan waarvan die beste gedigte en kortverhale in spogbloemlesings opgeneem gaan word, naamlik INKSPRAAK 2, INKSPRAAK 2 SKOLIERE EN INKSPRAAK 2 KORTVERHALE.
Die FAK (http://www.fak.org.za/), AfriForum (https://afriforum.co.za/) Taalmonument (Groen Galery) http://www.taalmuseum.co.za/groen-galery/ met Historium Trust en Afrikaans.com is van ons hoofborge en die top twaalf inskrywings sal in 2021 in hulle tuin uitgestal word. Maroela Media wat vir ons mediadekking gaan gee. FAK se Flinktydskrif gaan dan ook media dekking gee aan die wenners.
Die hoofdoel van hierdie kompetisie is die bevordering van gehalte poësie en kortverhaalkuns in Afrikaans. Besoek gerus die webtuiste(www.ink.org.za) om meer oor INK te lees.
1.Die kompetisie is oop vir alle persone van enige ouderdom. Hierdie is 'n internasionale kompetisie en nie slegs vir INK-lede nie. Inskrywings word per e-pos gestuur, maar deelnemers is welkom om 'n gratis profiel op die INK-webtuiste ( www.ink.org.za ) te registreer.
2. Slegs oorspronklike Afrikaanse gedigte en kortverhale van deelnemers mag ingeskryf word.
3. Geen gedigte of kortverhale waarop reeds kopie- of enige ander regte deur enige buitestaander gehou word, mag sonder die skriftelike toestemming van die sodanige party ingeskryf word nie. Deelnemers aan hierdie kompetisie en/of hulle ouers/voogde vrywaar die aanbieders van die kompetisie van enige eise of ongeopenbaarde aansprake van enige aard wat mag ontstaan uit die deelname.
4.1 Volwasse digters kan soveel inskrywings instuur as wat hulle wil. Daar is geen beperking op die hoeveelheid nie.
Die inskrywingsfooi beloop R30 per gedig. (Gedigte mag nie langer as 24 versreëls elk wees nie).
4.2 Skoliere kan soveel gedigte en/of kortverhale instuur as wat hulle wil. Daar is geen beperking op die hoeveelheid nie.
Die inskrywingsgelde beloop R30 per gedig en R50 per kortverhaal (woordtal: 1 000 tot 1 500 woorde per kortverhaal).
4.3 Skrywers het 'n oop tema. Inskrywings is onbeperk en skrywers kan soveel verhale instuur soos hulle verkies.
(woordtal: 1 000 tot 1 500 woorde per kortverhaal) Inskrywingsgeld beloop R50 per kortverhaal.
Stuur asseblief 'n bewys van betaling saam met jou inskrywings na: skryfafrikaans@ink.org.za OF anzebez@gmail.com
5. Die inhoud van die gedigte en kortverhale mag oor enige onderwerp handel. Gedigte en verhale moet in algemeen beskaafde Afrikaans wees.
6. Gedigte mag nie langer as 24 versreëls elk wees nie.
7. Elke inskrywing moet gestuur word in 'n aparte Microsoft Word-dokument na die volgende e-posadres: skryfafrikaans@ink.org.za OF anzebez@gmail.com
– Elke gedig moet van 'n titel (in bold) voorsien word.
– Moenie elke versreël met 'n hoofletter begin nie, behalwe as die gedig doelbewus so geskryf is
– Gedigte met lang verduidelikings onderaan sal gepenaliseer word. 'n Kort verwysing na 'n woord of term (bv. 'n Latynse frase) is wel toelaatbaar.
8. Die volgende inligting moet onderaan elke gedig/kortverhaal verskyn:
– 'n Onafhanklike paneel wat die INK moderators, Karen Zoid, die bekroonde skrywer Jackie Nachtegaal, Anton Bosch, Ronel Marè Dunn, Nico Schamrel en Bets Koen insluit, beoordeel die inskrywings. Die beoordelaars se besluit is finaal, en geen verdere korrespondensie sal gevoer word nie.
11. Die prysgeld beloop soos volg:
Algehele Wenners : R3,000 + 'n trofee
Naaswenners : R2,000
Afdelingspryse: (Slegs by gedigte) : R1,000 elk
12. Die beste gedigte en kortverhale wat aan die beoordelaars se standaarde voldoen, word in die onderskeie publikasies gepubliseer. Weens hierdie rede gee deelnemers toestemming vir publikasiereg aan INK asook die uitgewers ten opsigte van die gebruik en publikasie van enige gedigte/kortverhale wat vir hierdie kompetisie ingeskryf word.
13. Prysuitdeling: Die bekendmaking van die wenners, die oorhandiging van die pryse en die bekendstelling van die bloemlesings INKSPRAAK 2 sal tydens die jaarlikse INK gala aand 13 November 2021 by Royal Elephant Lodge in Centurion PTA geskied. Kort daarna sal die wenners ook op sosiale media bekend gemaak word.
14. Die sluitingsdatum vir inskrywings is 30 Junie 2021. Geen laat inskrywings sal aanvaar word nie, ten einde die beoordelaars genoeg tyd te gee om deur al die inskrywings te werk.